**PRELIMINARIOJI SUTARTIS**

2020 m. lapkričio 24 d. Nr. 15R-347

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau vadinamas – **Užsakovas**), pagal Lietuvos Respublikos vidaus reikalų ministro 2020 m. kovo 20 d. įsakymą Nr. 1TE-53 „Dėl pavedimo atlikti funkcijas“ atstovaujamas direktoriaus pavaduotojos, atliekančios direktoriaus funkcijas, Alvydos Pupkovienės, ir **UAB „Insoft“** (toliau – **Paslaugų teikėjas**), atstovaujama direktoriaus Mindaugo Mikulėno, toliau kartu ar atskirai vadinamos Šalimis, vadovaudamiesi Turto valdymo ir ūkio departamento prie Lietuvos Respublikos vidaus reikalų ministerijos Supaprastintų viešųjų pirkimų komisijos 2020 m. lapkričio 9 d.posėdžio protokolu Nr. P-462-IRD-SD28-79-5, sudaro šią preliminariąją sutartį (toliau – Sutartis), kurios pagrindu ir nustatytomis sąlygomis Užsakovas sudarinės pagrindines sutartis (toliau – Pagrindinė sutartis).

1. **SĄVOKOS**
2. Sutartyje naudojamos sąvokos:
   * 1. **Konfidenciali informacija** – įvairi su šia Sutartimi ir jos vykdymu susijusi informacija, nepaisant jos pateikimo būdo, formos ir laikmenos, kurios atskleidimas gali padaryti turtinę ar neturtinę žalą Užsakovui, Paslaugų teikėjui ar trečiųjų asmenų interesams ir/ar kurios atskleidimas nėra pageidaujamas Sutarties Šalių, išskyrus Sutarties 11.2 papunktyje nurodytą informaciją.
     2. **Konkursas** – Lietuvos Respublikos viešųjų pirkimų įstatymo nustatyta tvarka dėl šios Sutarties sudarymo įvykdytas viešasis pirkimas Viešųjų pirkimų tarnybos Centrinėje viešųjų pirkimų informacinėje sistemoje.
     3. **Pasiūlymas –** Paslaugų teikėjo Konkurse pateiktas pasiūlymas.
     4. **Preliminarioji sutartis** – Sutartis tarp Užsakovo ir Paslaugų teikėjo, kurios tikslas – nustatyti sąlygas, taikomas Pagrindinei sutarčiai, kuri galės būti sudaryta per Sutarties galiojimo laikotarpį, bei Sutarties tekstas su visais priedais ir pakeitimais, jei tokių būtų.
     5. **Pagrindinė sutartis** – sutartis, kurią sudaro Paslaugų teikėjas ir Užsakovas, vadovaudamiesi šios Sutarties nuostatomis.
     6. **Paslaugos** – Nacionalinės elektroninės atpažinties informacinės sistemos (toliau – NETAIS) programinės įrangos plėtojimo paslaugos, kurių techninė specifikacija pateikta Sutarties 1 priede.
     7. **Užsakovas** – Informatikos ir ryšių departamentas prie Lietuvos Respublikos vidaus reikalų ministerijos, kuris gali Sutarties pagrindu sudaryti Pagrindines sutartis.
     8. **Atnaujintas varžymasis** – paslaugų teikėjų varžymasis Užsakymo metu dėl Pagrindinės sutarties sudarymo, vykdomas pagal šioje Sutartyje nurodytą procedūrą. Laimėjusiais pripažįstami 3 pirmieji nustatytoje eilėje esantys pasiūlymai. Jei pasiūlymus pateikia ar visus pirkimo dokumentų reikalavimus atitinka mažiau nei 3 dalyvių pasiūlymai, tokiu atveju preliminariosios sutartys yra sudaromos su atitinkamai mažesniu dalyvių skaičiumi, išskyrus atvejį, jeigu pasiūlymą pateikia ar visus pirkimo dokumentų reikalavimus atitinka tik vienas Paslaugų teikėjas, tokiu atveju varžymasis nėra vykdomas.
     9. **Užsakymo forma** – pateiktas kvietimas dalyvauti atnaujinto varžymosi procedūrose.
     10. **Galutinis pasiūlyma**s – konkrečios atnaujinto varžymosi procedūros metu Paslaugų teikėjo užpildytuose dokumentuose, kuriuose siūloma Užsakovui suteikti Paslaugas pagal Užsakovo nustatytas Paslaugų įsigijimo sąlygas, užfiksuota galutinė Paslaugų pagal Pagrindinę sutartį kaina.

1.2. Jeigu yra prieštaravimų tarp šios Sutarties nuostatų ir likusių priedų, šios Sutarties nuostatos turi viršenybę likusių priedų nuostatų atžvilgiu.

1. **PRELIMINARIOSIOS SUTARTIES TAIKYMO SRITIS**
2. Šia Sutartimi Užsakovas ir Paslaugų teikėjas susitaria nustatyti Pagrindinių sutarčių sudarymo tvarką ir sąlygas.
3. Paslaugų apimtis: Paslaugos užsakomos pagal atskirus paslaugų teikimo užsakymus.
4. **Paslaugos**
5. Paslaugų teikėjo siūlomos Paslaugos privalo būti teikiamos pagal Sutarties 1 priede nurodytą Paslaugų techninę specifikaciją. Už Paslaugų teikimą pagal šiame punkte nustatytą reikalavimą yra atsakingas Paslaugų teikėjas.
6. **ATNAUJINTAS VARŽYMASIS**
7. Detalūs reikalavimai Paslaugoms bus nurodyti organizuojant atnaujintą varžymąsi, tačiau šie reikalavimai negali prieštarauti Sutarties 1 priedui ir pirkimo sąlygose nustatytiems reikalavimams. Maksimalūs įkainiai pateikti Sutarties 3 priede.
8. Kiekvieno Užsakymo metu vykdomas atnaujintas paslaugų teikėjų varžymasis dėl mažiausios Paslaugų kainos. Atnaujinto varžymosi metu dėl kiekvienos Pagrindinės sutarties sudarymo, Paslaugų teikėjai turi teisę tik mažinti arba palikti nepakeistus Sutarties 3 priede nurodytus maksimalius įkainius.
9. Atnaujintas varžymasis laikomas pradėtu, kai Centrinėje viešųjų pirkimų informacinėje sistemos (toliau – CVP IS) priemonėmis Paslaugų teikėjui pateikiama Užsakymo forma.
10. Užsakymo formoje pateikiama informacija apie:

4.4.1. planuojamos sudaryti Pagrindinės sutarties formą (žodžiu arba raštu);

4.4.2. planuojamas įsigyti Paslaugas, jų apimtis, Paslaugų suteikimo terminą, kitas Paslaugų suteikimo sąlygas;

* + 1. tikslų Galutinio pasiūlymo pateikimo terminą (dieną, valandą, minutę);
    2. reikalavimas Paslaugų teikėjui patvirtinti, kad Europos bendrajame viešųjų pirkimų dokumente nurodyta informacija, kuri pateikta Užsakovui, teikiant pasiūlymą Konkursui, yra nepasikeitusi, arba, jei pasikeitusi, pateikti aktualią informaciją.

1. Atnaujinto varžymosi procedūros metu Paslaugų teikėjas iki nustatyto termino pabaigos CVP IS priemonėmis teikia Galutinį pasiūlymą visai Užsakymo formoje nurodytai planuojamai įsigyti atitinkamų Paslaugų apimčiai. Paslaugų teikėjas kiekvieno atnaujinto varžymosi metu gali pateikti tik vieną pasiūlymą.
2. Pasibaigus galutinių pasiūlymų pateikimo terminui, Užsakovas įvertina galutinius pasiūlymus, juos atmeta arba pripažįsta tinkamais ir nustato paslaugų teikėjų galutinių pasiūlymų, atitinkančių Užsakovo nustatytus reikalavimus, eilę ekonominio naudingumo mažėjimo tvarka (nuo mažiausios iki didžiausios kainos (įkainio)). Laimėjusiu pripažįstamas galutinis pasiūlymas, įrašytas pirmuoju pasiūlymų eilėje. Tais atvejais, kai kelių paslaugų teikėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas paslaugų teikėjas, kurio pasiūlymas pateiktas anksčiausiai.
3. Apie sudarytą galutinių pasiūlymų eilę ir nustatytą laimėtoją Užsakovas paslaugų teikėjams nedelsdamas praneša CVP IS priemonėmis. Pagrindinė sutartis sudaroma su laimėjusį galutinį pasiūlymą pateikusiu paslaugų teikėju.
4. Paslaugų teikėjas, kurio galutinis pasiūlymas pripažintas laimėjusiu, privalo sudaryti Pagrindinę sutartį Sutartyje nustatyta tvarka ir sąlygomis.
5. Užsakovas ir Paslaugų teikėjas susitaria, kad Pagrindinė sutartis gali būti sudaroma tik po to, kai Užsakovas CVP IS priemonėmis informuoja Paslaugų teikėją, kad jo Galutinis pasiūlymas yra pripažintas laimėjusiu ir jis atrinktas sudaryti Pagrindinę sutartį.
6. Paslaugų teikėjas ir Užsakovas sudarydami Pagrindinę sutartį neturi teisės keisti Pagrindinės sutarties (Sutarties 2 priedas) sąlygų, išskyrus atitinkamą Užsakymo formoje pateiktą informaciją, kiek ji perkeliama į Pagrindinės sutarties sąlygas.
7. Užsakovas turi teisę nutraukti Užsakymą iki Pagrindinės sutarties sudarymo, esant žemiau nurodytoms priežastims:
   * 1. jei dėl ne nuo Užsakovo priklausančių priežasčių paaiškėja, kad Užsakovas negalės įvykdyti savo įsipareigojimų laimėjusiam Paslaugų teikėjui;
     2. jei Užsakovas nepasibaigus atnaujintam varžymuisi nori pakeisti Užsakymo sąlygas ir nėra pateiktų atnaujinto varžymosi pasiūlymų;
     3. kitais atvejais, kuriuos Užsakovas pripažįsta pagrįstais Užsakymo proceso nutraukimui.
8. Užsakovas (jei sudaroma rašytinė Sutartis), remdamasis atnaujinto varžymosi rezultatais, parengia Pagrindinės sutarties 2 egzempliorius (Sutarties 2 priedas) ir pasirašęs nedelsdamas siunčia Paslaugų teikėjui pasirašymui.
9. Paslaugų teikėjas, gavęs pasirašymui Pagrindinę sutartį, privalo ją pasirašyti ir vieną pasirašytos Pagrindinės sutarties egzempliorių grąžinti Užsakovui ne vėliau kaip per 5 (penkias) darbo dienas nuo Pagrindinės sutarties gavimo momento.

**5. PASLAUGŲ KAINA**

5.1. Į Paslaugų teikėjo Galutiniame pasiūlyme nurodytą paslaugų kainą turi būti įskaičiuoti visi mokesčiai, paslaugų suteikimo išlaidos ir kitos išlaidos, reikalingos tinkamam Pagrindinės sutarties įgyvendinimui.

5.2. Paslaugų įkainiai (kaina) negali būti keičiami, išskyrus pasikeitus PVM tarifui. Naujas PVM tarifas taikomas nuo tada, kai pasirašomas rašytinis susitarimas dėl Paslaugų įkainių (kainos) pakeitimo.

5.3. Pasikeitus kitiems mokesčiams, paslaugų įkainiai (kaina) perskaičiuojami nebus.

5.4. Maksimali Sutarties vertė su PVM yra iki **65 000,00 Eur** **(šešiasdešimt penkių tūkstančių eurų),** be PVM iki **53 719,01 Eur (penkiasdešimt trijų tūkstančių septynių šimtų devyniolikos eurų 1 cento).**

**6. PRELIMINARIOSIOS SUTARTIES PAKEITIMAI**

6.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą, kurios nesutinka keisti, kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

**7. PRANEŠIMAI**

7.1. Visi pagal šią Sutartį siunčiami pranešimai turi būti pateikti raštu.

7.2. Sutarties šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, faksu, įteikiami asmeniškai Sutarties šalių adresais, nurodytais Sutartyje. Jei adresatas praneša kitą adresą, tai dokumentai privalo būti pristatomi naujuoju adresu.

**8. ATITIKIMAS KVALIFIKACIJOS REIKALAVIMAMS**

8.1. Paslaugų teikėjas įsipareigoja Sutarties galiojimo laikotarpiu atitikti Konkurso pirkimo dokumentuose keliamus kvalifikacijos reikalavimus. Kai Užsakovas turi informacijos, kad Paslaugų teikėjas gali neatitikti Konkurso pirkimo dokumentuose numatytų kvalifikacijos reikalavimų, Užsakovas gali paprašyti Paslaugų teikėjo pateikti atitikimą Konkurso pirkimo dokumentuose numatytiems kvalifikacijos reikalavimams įrodančius dokumentus.

**9. SUTARTIES GALIOJIMAS**

9.1. Ši Sutartis įsigalioja nuo Sutarties pasirašymo dienos ir galioja iki 2021 m. gruodžio 20 d.,jei ji nėra nutraukiama Sutartyje numatytais pagrindais.

9.2. Paslaugų teikėjas prieš 20 (dvidešimt) kalendorinių dienų informavęs Užsakovą raštu, gali nutraukti Sutartį, jei Užsakovas nevykdo įsipareigojimų ir per 10 (dešimt) kalendorinių dienų nuo raštiško pranešimo, kuriame nurodoma, kokie įsipareigojimai nevykdomi, Užsakovas neįvykdo savo įsipareigojimų, arba atitinkamų įsipareigojimų Užsakovas įvykdyti nebegali.

9.3. Užsakovas prieš 20 (dvidešimt) kalendorinių dienų informavęs Paslaugų teikėją raštu gali nutraukti šią Sutartį esant bent vienai iš šių aplinkybių:

9.3.1. Paslaugų teikėjas per Užsakovo nustatytą terminą nepateikia Sutarties 8.1 papunktyje reikalaujamų dokumentų arba paaiškėja, kad Paslaugų teikėjas neatitinka Konkurso pirkimo dokumentuose numatytų kvalifikacijos reikalavimų;

9.3.2. Paslaugų teikėjas nevykdo įsipareigojimų pagal šią Sutartį ir per 10 (dešimt) kalendorinių dienų nuo Paslaugų teikėjui skirto raštiško pranešimo, kuriame nurodoma, kokie įsipareigojimai nevykdomi, Paslaugų teikėjas neįvykdo savo įsipareigojimų, arba šių įsipareigojimų Paslaugų teikėjas įvykdyti nebegali;

9.3.3. Paslaugų teikėjas nevykdo savo sutartinių įsipareigojimų pagal Pagrindinę sutartį ir per 10 (dešimt) kalendorinių dienų nuo Paslaugų teikėjui skirto raštiško pranešimo, kuriame nurodoma, kokie įsipareigojimai nevykdomi, Paslaugų teikėjas neįvykdo savo įsipareigojimų Užsakovui, arba šių įsipareigojimų Paslaugų teikėjas įvykdyti nebegali.

9.4. Ši Sutartis gali būti nutraukta abipusiu Šalių sutarimu.

9.5. Sutarties nutraukimas neturi įtakos iki šios Sutarties nutraukimo sudarytos ir tebegaliojančios Pagrindinės sutarties vykdymui.

9.6. Užsakovas turi teisę vienašališkai nutraukti Sutartį Lietuvos Respublikos viešųjų pirkimų įstatymo 90 straipsnio nustatytais atvejais ir tvarka.

9.7. Sutarties nuostatos, numatančios Šalių įsipareigojimus, susijusius su Konfidencialios informacijos saugojimu, galioja ir po Sutarties nutraukimo ar galiojimo pabaigos, taip pat galioja bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Sutartį.

**10. ATSAKOMYBĖ IR SUTARTIES ĮVYKDYMO UŽTIKRINIMAS**

10.1. Tiek Užsakovas, tiek Paslaugų teikėjas privalo vykdyti savo įsipareigojimus sąžiningai, stropiai, bendradarbiaudami, kiekviena šalis atsako už kitai šaliai padarytus tiesioginius nuostolius dėl savo įsipareigojimų pagal šią Sutartį nevykdymo ar netinkamo vykdymo.

10.2. Užsakovas ar Paslaugų teikėjas neatlygina vienas kitam netiesioginių nuostolių ir (arba) pelno, pajamų, geros reputacijos ar planuotų sutaupymų praradimo.

10.3. Jei Užsakovas nutraukia šią Sutartį su Paslaugų teikėju dėl Sutarties 9.3 papunktyje numatytų aplinkybių, Paslaugų teikėjas įsipareigoja sumokėti Užsakovui 3 000,00 Eur (trijų tūkstančių eurų) baudą.

**11. KONFIDENCIALUMAS**

11.1. Paslaugų teikėjas ir Užsakovas užtikrina, kad:

11.1.1. jų samdomas ar jiems dirbantis asmuo naudos Konfidencialią informaciją tik šios Sutarties tikslais;

11.1.2. jų samdomas ar jiems dirbantis asmuo šios Sutarties vykdymo tikslais neatskleis jokios Konfidencialios informacijos jokiam trečiajam asmeniui be išankstinio raštiško Konfidencialios informacijos pateikėjo sutikimo;

11.1.3. jie imasi visų būtinų atsargumo priemonių siekdami užtikrinti, kad jokia Konfidenciali informacija nebūtų atskleista (išskyrus pirmiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant šią Sutartį.

11.2. Konfidencialia informacija nelaikoma:

11.2.1. informacija, kuri yra ar tampa vieša, išskyrus tuo atveju, kai tai atsitiko pažeidžiant šio straipsnio nuostatas;

11.2.2. informacija, kuri yra teikiama tam, kad ji būtų pateikta viešai ir būtų įmanoma vykdyti Sutartį;

11.2.3. informacija, kuri yra valdoma gavėjo be apribojimų ją atskleisti;

11.2.4. informacija, kuri yra gauta iš trečiųjų asmenų, kurie ją gavo teisėtai, ir jai netaikomi apribojimai dėl atskleidimo;

11.2.5. informacija, kuri privalo būti atskleista pagal įstatymus ar kitus teisės aktus;

11.2.6. informacija apie Paslaugų galutinę kainą;

11.2.7. informacija apie Sutarties pagrindu sudarytas Pagrindines sutartis ir jų pagrindu įvykdytų/vykdytinų įsipareigojimų vertes.

**12. FORCE MAJEURE**

12.1. Nė viena Sutarties šalis nėra laikoma pažeidusia Sutartį arba nevykdančia savo įsipareigojimų pagal Sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.

12.2. Jei kuri nors Sutarties šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

12.3. Jei nenugalimos jėgos (force majeure) aplinkybės trunka ilgiau kaip 30 (trisdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Paslaugų teikėjui suteiktas, bet kuri Sutarties šalis turi teisę nutraukti Sutartį įspėdama apie tai kitą šalį prieš 30 (trisdešimt) kalendorinių dienų. Jei pasibaigus šiam 30 (trisdešimties) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**13. ĮSIPAREIGOJIMŲ PERLEIDIMAS**

13.1. Šalys negali perleisti savo įsipareigojimų pagal šią Sutartį trečiosioms šalims be raštiško kitos Šalies sutikimo.

**14. BAIGIAMOSIOS NUOSTATOS**

14.1. Jei Paslaugų teikėjas veikia jungtinės veiklos (partnerystės) pagrindu, partneriai yra solidariai atsakingi už Sutarties nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių keitimas be išankstinio raštiško Užsakovo sutikimo yra laikomas Sutarties pažeidimu.

14.2. Paslaugų teikėjui yra žinoma, kad Užsakovas turi teisę sudaryti preliminariąsias sutartis su kitais Paslaugų teikėjais teikti Paslaugas pagal šią Sutartį.

14.3. Paslaugos bus įsigyjamos pagal Užsakovo faktinį poreikį. Užsakovas pažymi, kad nėra įsipareigojęs dėl konkrečios užsakomų Paslaugų apimties ar užsakymų vertės. Be to, Paslaugų teikėjas pripažįsta ir sutinka, kad jis sudarė šią Sutartį neturėdamas tokių garantijų.

14.4. Visi ginčai, kylantys iš Sutarties, sprendžiami gera valia ir bendru šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš šalių pateikė prašymą raštu kitai šaliai su siūlymu pradėti derybas.

14.5. Sutarčiai aiškinti ir ginčams spręsti taikoma Lietuvos Respublikos teisė.

14.6. Užsakovo atsakingu asmeniu paskirtas už Sutarties vykdymą yra Algirdas Šakalys, Informatikos ir ryšių departamentas prie Lietuvos Respublikos vidaus reikalų ministerijos Projektų valdymo skyriaus vyriausiasis specialistas (el. paštas algirdas.sakalys@vrm.lt, tel. (8 5) 271 7193). Asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalį yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

14.7. Sutartis sudaryta 2 (dviem) vienodą juridinę galią turinčiais egzemplioriais, po vieną kiekvienai šaliai.

14.8. Visi Sutarties priedai yra neatskiriamos sudedamosios Sutarties dalys:

14.8.1. Sutarties 1 priedas – Paslaugų techninė specifikacija, 12 lapų;

14.8.2. Sutarties 2 priedas – Pagrindinės sutarties projektas (su priedais), 23 lapai;

14.8.3. Sutarties 3 priedas – Paslaugų teikėjo Konkurse pateikta užpildyta pasiūlymo forma, 2 lapai;

14.8.4. Sutarties 4 priedas – Paslaugų teikėjo Konkurse pateikta užpildyta forma kvalifikacijai (FK), 4 lapai.

**15. ŠALIŲ REKVIZITAI**

|  |  |
| --- | --- |
| **UŽSAKOVAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Direktoriaus pavaduotoja,  atliekanti direktoriaus funkcijas    Alvyda Pupkovienė | **PASLAUGŲ TEIKĖJAS**  **UAB „Insoft“**  Duomenys kaupiami ir saugomi Juridinių asmenų registre, kodas 302294870  PVM mokėtojo kodas LT100004466518 J. Rutkausko g. 6, 05132 Vilnius  Tel. (8 5) 210 0660  El. paštas: info@insoft.lt  A. s. LT48 7044 0600 0665 7896  AB SEB bankas  Banko kodas 70440  Direktorius      Mindaugas Mikulėnas |